**Z Á P I S N I C A**

**z valného zasadnutia Urbárskeho spolku p. s. Horná Ves konaného**

**dňa 23.04.2023**

1. **Otvorenie**
2. **Oznámenie o účasti**
3. **Návrh a voľba predsedu zhromaždenia**
4. **Voľba návrhovej a volebnej komisie, zapisovateľ, overovateľ**
5. **Správa o činnosti výboru** **a pozemkového spoločenstva za rok 2022**
6. **Správa dozornej rady za rok 2022**
7. **Správa o hospodárení za rok 2022**
8. **Schválenie ročnej účtovnej závierky**
9. **Návrh na rozdelenie výnosov**
10. **Stav lesných (a iných ) pozemkov, plán činnosti a hospodárenia na ďalšie obdobie r. 2023 – 2024**
11. **Splnené /neplnené body uznesenia z valného zasadnutia konaného v roku 2022**
12. **Ďalšie návrhy predsedu, členov spoločenstva, dozornej rady, členov spoločenstva**
13. **Diskusia**
14. **Schválenie uznesenia**
15. **Záver**
16. **Vyplatenie výnosov za rok 2022**
17. **Otvorenie**

Valné zasadnutie otvoril predseda Urbárskeho spolku pán Marek Vidiečan. Privítal všetkých prítomných, a spomenul, že podľa zákona 97/2013 Z. z. o pozemkových spoločenstvách sa valné zhromaždenie musí zvolať minimálne raz ročne.

1. **Oznámenie o účasti a uctenie pamiatky zosnulých členov spoločenstva**

Pán Marek Vidiečan informoval prítomných o účasti na valnom zasadnutí. Elektronickým sčítaním hlasov bolo zistené, že aktuálna účasť na dnešnom zhromaždení počítaná podľa veľkostí spoluvlastníckych podielov je 56 % z celkových 100%, čo znamená, že zhromaždenie je uznášania schopné vo všetkých bodoch podľa § 14 ods. 4 zákona č. 97/2013 Z.z.

Ďalej pán Marek Vidiečan vyzval prítomných, aby si minútou ticha uctili pamiatku zosnulých členov spoločenstva, ktorí nás opustili v uplynulom roku.

Pán Marek Vidiečan oboznámil prítomných s programom. Uvedený program bol prítomnými schválený jednohlasne.

Hlasovanie: Za: 56 % (t. j. 100 % - prítomných)

Proti: 0

Zdržal sa: 0

1. **Návrh a voľba predsedu zhromaždenia**

Následne člen výboru (hospodár) pán Ivan Kmeť dal zhromaždeniu návrh na predsedu zhromaždenia. Za predsedu zhromaždenia navrhol pána Mareka Vidiečana, o čom dal bezodkladne hlasovať.

Hlasovanie:

Za: 56 % (t. j. 100 % - prítomných)

Proti: 0

Zdržal sa: 0

Pán Marek Vidiečan bol zvolený za predsedu zhromaždenia jednohlasne.

1. **Voľba návrhovej a volebnej komisie, zapisovateľ, overovateľ**

Pán Ivan Kmeť ďalej oslovil prítomných, aby navrhli členov návrhovej a volebnej komisie. Nikto z prítomných nepodal žiadny návrh a tak výbor navrhol za predsedníčku pani Ľudmila Bukoviansku a za členov pani Evu Čmikovú a pána Bc. Ľubomíra Jankulu.

Všetci prítomní jednohlasne schválili návrhovú a volebnú komisiu v tomto zložení.

Hlasovanie:

Za: 56 % (t. j. 100 % prítomných)

Proti: 0

Zdržal sa: 0

Za zapisovateľku bola navrhnutá p. Ing. Lucia Vidiečanová. Návrh na zapisovateľku bol prijatý jednohlasne.

Hlasovanie:

Za: 56 % (t. j. 100 % prítomných)

Proti: 0

Zdržal sa: 0

Pán Ivan Kmeť oslovil prítomných, aby predložili návrhy na overovateľa zápisnice. Za overovateľa zápisnice bol navrhnutý p. Mgr. Ivan Dvorský. Návrh bol prijatý jednohlasne bez pripomienok.

Hlasovanie:

Za: 56 %

Proti: 0

Zdržal sa: 0 %

**5. Správa o činnosti výboru** **pozemkového spoločenstva za rok 2022**

Správu o činnosti výboru pozemkového spoločenstva predniesol predseda pozemkového spoločenstva pán Marek Vidiečan. Správa tvorí prílohu k tejto zápisnici.

Predseda pozemkového spoločenstva informoval prítomných o dianí v spoločenstve a o činnosti výboru.

Prítomní vzali Správu o činnosti výboru pozemkového spoločenstva za rok 2022 na vedomie.

**6. Správa dozornej rady za rok 2022**

Správu dozornej rady za rok 2022 predniesol pán Peter Brida, predseda dozornej rady. Správa tvorí prílohu k zápisnici. Pán Peter Brida v nej okrem iného vyjadril spokojnosť so spoluprácou s výborom a odporučil prítomných schváliť ročnú účtovnú závierku za rok 2022. Prítomní zobrali Správu dozornej rady na vedomie.

**7. Správa o hospodárení za rok 2022 a schválenie ročnej účtovnej závierky**

Správu o hospodárení za rok 2022 predniesla pani Marta Poliaková. Vyjadrila sa v nej k finančným veciam spoločenstva.

Do príjmov v roku 2022 patrili výnosy z hospodárskej činnosti za predaj dreva vo výške 27 794,00 €. Do nákladov v roku 2022 patrili náklady na hospodársku činnosť 17 753,00 € (z toho spotrebný materiál vo výške 139,00 €, náklady na ťažbu dreva 15 267,00 € a dane a poplatky 2 347,00 €).

Výsledkom hospodárenia bol zisk vo výške 10 041,00 € mínus daň z príjmu 1 535,00 €. Výsledkom hospodárenia po zdanení bol zisk vo výške 8 374,00 €.

Členovia pozemkového spoločenstva zobrali Správu o hospodárení za rok 2022 na vedomie.

V tomto bode bolo potrebné aj schválenie ročnej účtovnej závierky. Prítomný schválili ročnú účtovnú závierku jednohlasne.

Hlasovanie:

Hlasovanie:

Za: 56 %

Proti: 0

Zdržal sa: 0 %

**8. Návrh na rozdelenie výnosov**

Predseda pozemkového spoločenstva oboznámil prítomných, že v roku 2022 bol príjem spoločenstva len zo spoločnej nehnuteľnosti tzv. „Starého urbáru“ a budú sa vyplácať výnosy len za túto nehnuteľnosť. Rozdelí sa celkovo 9 000,00 €. Dal o tomto návrhu hlasovať a návrh bol jednohlasne prijatý.

Hlasovanie:

Za: 56 % (t. j. 100 % prítomných)

Proti: 0

Zdržal sa: 0

**9. Stav lesných (a iných ) pozemkov, plán činnosti a hospodárenia na ďalšie obdobie r. 2023 – 2024**

Predseda urbárskeho spoločenstva pán Marek Vidiečan ospravedlnil lesného hospodára, pána Jána Chalmovianskeho, ktorý sa zo zdravotných dôvodov nemohol dostaviť na valné zasadnutie. Pán Marek Vidiečan informoval prítomných o stave lesných a iných pozemkov, o prebiehajúcej ťažbe, o vyznačovaní hraníc.

V tomto bode bol schválený aj ďalší plán činnosti a hospodárenia na obdobie r. 2023 – 2024, ktorý sa drží 10 ročného hospodárskeho plánu. Pán Marek Vidiečan dal o tomto hlasovať a návrh plánu bol schválený jednohlasne.

Hlasovanie:

Za: 56 % (t. j. 100 % prítomných)

Proti: 0

Zdržal sa: 0

**10. Splnené /neplnené body uznesenia z valného zasadnutia z roku 2022**

Pán Marek Vidiečan informoval prítomných, že všetky body uznesenia prijatého 24.04.2022 boli priebežne plnené, sú splnené alebo mali len informačný charakter.

Pozemkové spoločenstvo vzalo na vedomie splnené/nesplnené body uznesenia z valného zasadnutia konaného 24.04.2022.

**11. Ďalšie návrhy predsedu, členov spoločenstva, dozornej rady**

Predseda urbárskeho spolku predložil návrh výboru a dozornej rady o zvýšení cenu nadpodielu. Navrhujú zvýšiť cenu nadpodielu na cenu trhovej ceny, t. j. zo 41 € na 48 € za 1 m3.

Vyzval prítomných, aby sa k návrhu vyjadrili.

Pán Ivan Rusko sa vyjadril, že žijeme v dobe, kedy jeden rok je vysoký dopyt po dreve, na druhý rok nemusí byť. Navrhol, aby sa tento návrh schválil len na 1 rok a na druhý rok sa o tom môže rokovať znovu.

Pán Mgr. Ivan Dvorský zhrnul, že trhová cena by tým pádom zmizla zo sveta ale s návrhom súhlasí. Minulý rok sa cena dreva pohybovala okolo 90 – 100 eur za 1 m3, tento rok išla o takých 20 eur nižšie.

Pán Marek Vidiečan zhrnul, že sme jediný urbár na okolí, ktorý má 3 ceny. V iných urbároch je len cena podielu a trhová cena.

Pán Ivan Rusko podotkol, že ten, kto nemá vysoký podiel, si trošku priplatí. Ale ten, ktorý má vyšší podiel, toho by sa táto zmena nemala dotknúť.

Pán Mgr. Ivan Dvorský sa spýtal, od kedy platia nové ceny dreva. Pán Marek Vidiečan sa vyjadril, že ceny dreva platia od dátumu schválenia.

Mgr. Ivan Dvorský sa vyjadril, že z ceny 48 eur zostane urbáru po odrátaní všetkých nákladov nejakých 5 € na kubíku, čo je veľmi málo. Takže aj táto cena 48 € je ešte dosť nízka.

Predseda dal o tomto návrhu hlasovať

Hlasovanie: Za: 55,563 %

Proti: 0

Zdržal sa: 0,437 % (pán Vladimír Hozák 0,163 %, pani Iveta Francová zastupovala pani Máriu Lábovú 0,274 %.

Ďalej pán Marek Vidiečan pokračoval ďalším návrhom. Prečítal žiadosť pána Jána Jankulu, ktorý žiada o dovolenie vybudovať oddychovú zónu na urbárskom pozemku parc. č. 3048, LV 2337, v katastrálnom území obce Horná Ves. Vybudoval by ju na vlastné náklady pre občanov obce ako aj pre turistov. Nepýta od urbáru nič, ale urbár ponúka svoju pomoc pri vytvorení tejto oddychovej zóny.

Iveta Lábová sa pýta, či je tam nejaké ale.

Marek Vidiečan sa vyjadril, že žiadne ale tam nieje. Prítomný povedali, že je to veľmi chvályhodné.

Hlasovanie:

Za: 56 % (t. j. 100 % - prítomných)

Proti: 0

Zdržal sa: 0

**12. Diskusia**

Diskusia prebehla počas celého valného zasadnutia.

Pán Marek Vidiečan chce všetkých poprosiť, že ak má niekto nejaké pripomienky, nech ich vysloví na urbárskej schôdzi a nie po skončení. Vyjadril názor, že sa treba k problémom vyjadriť, aby ich výbor mohol zmeniť.

**13. Schválenie uznesenia**

Body uznesenia predniesla pani Ľudmila Bukovianska, predsedníčka návrhovej komisie. Všetky body uznesenia boli schválené v priebehu konania celého valného zasadnutia.

Hlasovanie:

Za: 56 % (t. j. 100 % - prítomných)

Proti: 0

Zdržal sa: 0

**14. Záver**

Pán Marek Vidiečan ukončil valné zasadnutie pozemkového spoločenstva. Poďakoval prítomným za účasť a všetkým, ktorý sa akokoľvek podieľali na uskutočnení tohto valného zasadnutia.

Vyzval prítomných, aby si postupne šli dať vyplatiť výnosy za rok 2022 a poprial im dobrú chuť k občerstveniu.

**15. Vyplatenie výnosov za rok 2022**

V Hornej Vsi dňa 23.04.2023

.................................................................... .........................................................

Ing. Lucia Vidiečanová Mgr. Ivan Dvorský

zapisovateľka overovateľ